DAYIREKITA wa w’ekibuga Kampala, Jeniffer Musisi aweereddwa ekitiibwa ky’Obwadokita okumusiima emirimu gy’akoledde Uganda naddala okulongoosa ekibuga Kampala.
Ekitiibwa kino kyamuweereddwa United Graduate College and Seminary International esangibwa mu Amerika ku mukolo ogwabadde ku Serena Hotel mu Kampala ku Mmande.
Ekitiibwa kino kyamutikkiddwa Polof. Clyde Rivers okuva mu Amerika ne Polof. Bonney Mwebesa Katatumba. Polof. Rivers yategeezezza nti, baasazeewo okusiima abantu abalina bye bakoledde ensi zaabwe n’abasaba obutalekera awo wabula bongeremu maanyi.
lug_Latn lug_Latn lug_Latn